अगर पाठक को 'ये पलटा, वो लुटे, चार मरे-पांच घायल, राजू नगर में, पप्‍पू शहर में, और विज्ञप्तियां' ही पढ़ने को मिलेंगी तो वो जनसंदेश टाइम्‍स को क्‍यों पढ़ेगा, दूसरे स्‍थापित अखबार क्‍यों नहीं? बताया जा रहा है कि सिटी एवं डेस्‍क पर भी काम करने वालों की कमी है, जिससे डाक एडिशन लांच करने की हिम्‍मत प्रबंधन नहीं दिखा सका. वैसे भी बताया जा रहा है कि जिस तरह की योजना जिलों में अपनाई जा रही है उससे इस अखबार को अपने प्रतिद्वंद्वियों से आगे निकलने में नाकों चने चबाने पड़ेंगे. जिलों में विवादित रहे या फिर नौसिखिए लोगों को प्रभार दिया गया है. प्रबंधन 20 से 25 हजार में पूरे जिलों को संचालित करने की योजना तैयार कर रखी है. अब आजमगढ़, गाजीपुर, सोनभद्र, बलिया जैसे बड़े जिलों में किस तरह से काम होगा यह आसानी से समझा जा सकता है.